ທ່ານ ສຈ.ປອ. ກິແກ້ວ ໄຂຄຳພິທູນ ຄະນະເລຂາທິການສູນກາງພັກ ເລຂາຄະນະພັກ ຫົວໜ້າຄະນະໂຄສະ ນາອົບຮົມສູນກາງພັກ ເຂົ້າຮ່ວມພິທີໂຮມຊຸມນຸມຊົມເຊີຍຜົນສຳເລັດກອງປະຊຸມໃຫຍ່ ຄັ້ງທີ X ຂອງ ແນວລາວສ້າງຊາດ.
ໃນວັນທີ 10 ມີຖຸນາ 2016 ຜ່ານມາ. ຄະນະພັກ, ອົງການປົກຄອງແນວລາວສ້າງຊາດ, ອົງການຈັດຕັ້ງ ມະຫາຊົນ, ພະແນກການຕ່າງໆ ແລະ
ຊາວນະຄອນຫຼວງວຽງຈັນ ຕາງໜ້າ ປະຊາຊົນລາວທົ່ວປະເທດ ໄດ້ຈັດຕັ້ງ ພິທີໂຮມຊຸມນຸມຊົມເຊີຍຜົນສຳເລັດກອງປະຊຸມໃຫຍ່ຜູ້ແທນທົ່ວປະເທດ ຄັ້ງທີ X ຂອງແນວລາວ ສ້າງຊາດ ຂຶ້ນທີ່ ຫໍວັດທະນະທຳແຫ່ງຊາດ ນະຄອນຫຼວງວຽງຈັນ. ໂດຍເປັນກຽດເຂົ້າຮ່ວມຂອງ ສະຫາຍ ໄຊສົມພອນ ພົມວິຫານ ກຳມະການກົມການເມືອງສູນກາງພັກ ປະທານສູນກາງແນວລາວສ້າງຊາດ, ສະ ຫາຍ ສິນລະວົງ ຄຸດໄພທູນ ກຳມະການກົມການເມືອງສູນກາງພັກ ເຈົ້າຄອງນະຄອນຫຼວງວຽງຈັນ, ເຂົ້າ ຮ່ວມມີ: ບັນດາການນຳພັກ-ລັດ, ແຂກຖືກເຊີນ ແລະ ຊາວນະຄອນຫຼວງວຽງຈັນເຂົ້າຮ່ວມຢ່າງຫຼວງ ຫຼາຍ.
ໃນພິທີ, ສະຫາຍ ອານຸພາບ ຕຸນາລົມ ກຳມະການສູນກາງພັກ ຮອງເຈົ້າຄອງນະຄອນຫຼວງວຽງຈັນ ໄດ້ ຂຶ້ນກ່າວບົດປາໄສ ຊຶ່ງໄດ້ຍົກບາງຕອນສຳຄັນໃຫ້ເຫັນວ່າ: ກອງປະຊຸມໃຫຍ່ຜູ້ແທນທົ່ວປະເທດ ຄັ້ງທີ່ X ຂອງແນວລາວສ້າງຊາດແມ່ນ ເຫດການການເມືອງທີ່ສຳຄັນຍິ່ງ ແລະ ເປັນກຽດປະຫວັດສາດບັ້ນໜຶ່ງ ໃນຂະບວນວິວັດແຫ່ງການກຳເນີດ, ເຕີບໃຫຍ່ ແລະ ຂະຫຍາຍຕົວຂອງພັກເຮົາ ຕະຫຼອດໄລຍະ 66 ປີ ທັງເປັນບາດລ້ຽວອັນສຳຄັນແຫ່ງການກ້າວເດີນຂອງປະເທດຊາດ ແລະ ປະຊາຊົນລາວເຮົາໃນໄລຍະໃໝ່, ໃນນັ້ນ ກອງປະຊຸມໄດ້ຕີລາຄາພາວະວິໄສເຖິງການຜັນຂະຫຍາຍ ແລະ ຈັດຕັ້ງປະຕິບັດມະຕິກອງປະຊຸມ ໃຫຍ່ຄັ້ງ ທີ IX ຂອງຜູ້ແທນແນວລາວສ້າງຊາດໄລຍະ 5 ປີທີ່ຜ່ານມາ, ກອງປະຊຸມໄດ້ເປັນເອກະພາບໃນ ລະດັບສູງຮັບຮອງເອົາ ການສະຫຼຸຸບບົດຮຽນ 6 ປະການທີ່ຜ່ານຂະບວນການຈັດຕັ້ງປະຕິບັດ ມະຕິກອງປະ ຊຸມໃຫຍ່ ຄັ້ງທີ IX ຂອງຜູ້ແທນແນວລາວສ້າງຊາດທົ່ວປະເທດໃນໄລຍະ 5 ປີຜ່ານມາກໍຄື 30 ປີແຫ່ງການ ປ່ຽນແປງໃໝ່.
ໃນຕອນທ້າຍພິທີ ສະຫາຍ ອານຸພາບ ຕຸນາລົມ ໄດ້ກ່າວຕື່ມວ່າ: ກອງປະຊຸມໃຫຍ່ຜູ້ແທນທົ່ວປະເທດ ຄັ້ງທີ X ຂອງສູນກາງແນວລາວສ້າງຊາດ ໄດ້ສຳເລັດລົງດ້ວຍຜົນສຳເລັດອັນຈົບງາມ ແຕ່ພວກເຮົາຍັງມີ ພາລະໜ້າທີ່ອັນໜັກໜ່ວງທີ່ຕ້ອງໄດ້ ສືບຕໍ່ສຸມໃສ່ໃນຊຸມປີຕໍ່ໜ້າ, ດັ່ງນັ້ນຮຽກຮ້ອງໃຫ້ຄະນະກຳມະກາ ນແນວລາວສ້າງຊາດ, ອົງການປົກຄອງ, ສະມາຊິກພັກ, ພະນັກງານ, ທະຫານ, ຕຳຫຼວດ ແລະ ປະຊາຊົນ ບັນດາເຜົ່າຊາວນະ ຄອນຫຼວງວຽງຈັນ ກໍຄືທົ່ວປວງຊົນລາວທັງຊາດ ຈົ່ງສືບຕໍ່ເສີມຂະຫຍາຍມູນເຊື້ອ ຄວາມສາມັກຄີເປັນປຶກແຜ່ນ, ຈິດໃຈຮັກເຊື້ອແພງຊາດ, ອົດທົນສູ້ຊົນບຸກບືນຜ່ານຜ່າຄວາມຫຍຸ້ງຍາກ, ສິ່ງທ້າທາຍທົດສອບນາໆປະການເພື່ອຜັນຂະຫຍາຍ ແລະ ຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ X ຂອງຜູ້ແທນທົ່ວປະເທດ ໃຫ້ປະກົດຜົນເປັນຈິງ.
ແຈ້ງໄຟໄໝ້ : 1190
ຕຳຫຼວດ : 1191
ລົດໂຮງໝໍ : 1195
ໄຟຟ້າ : 1199
ນ້ຳປະປາ : 1169
ໜ່ວຍກູ້ໄພ : 1624
ມີ 47 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌